סמדר אוטולנגי

סמדר אוטולנגי (27 בנובמבר 1937 – 10 באוגוסט 2003) הייתה משפטנית ישראלית, מומחית לדיני אגודות שיתופיות ובוררות, פרופסור בפקולטה למשפטים באוניברסיטת תל אביב ומייסדת המוסד לבוררות עסקית באיגוד לשכות המסחר.

ביוגרפיה
אוטולנגי נולדה בחיפה ב-27 בנובמבר 1937 למשפטן אהרן חטר-ישי ורחל רבינוביץ-תאומים. בתיכון למדה בבית הספר הריאלי. שירתה בפרקליטות הצבאית, בערבים למדה בית הספר הגבוה למשפט ולכלכלה ובשנת 1960 סיימה תואר במשפטים בהצטיינות מאוניברסיטה העברית. ב-1962 התקבלה כעורכת דין בלשכה. הייתה האשה הראשונה בסגל הבכיר של הפקולטה למשפטים באוניברסיטת תל אביב.

בשנת 1991 אוטולנגי ייסדה את המוסד לבוררות עסקית באיגוד לשכות המסחר וכיהנה כנשיאתו הראשונה במשך יותר מעשור.

ספרה "בוררות, דין ונוהל", יצא בשלוש מהדורות, היה לספר יסודי בתחום הבוררות ולאחד מספרי המשפט הנמכרים ביותר בארץ. מהדורה רביעית מיוחדת, אותה כתבה במהלך מחלתה, יצאה לאור לאחר שנפטרה.

ב-1968 נישאה לאריאל אוטולנגי, והייתה אם לשלושה ילדים. נפטרה ב-10 באוגוסט 2003 בעקבות מחלת הסרטן. מאז מותה נערך מדי שנה יום עיון לזכרה בנושאי אגודות שיתופיות ובתהליכי בוררות וגישור בסמינר אפעל.

קישורים חיצוניים 
 
 אודות סמדר אוטולנגי, באתר אוניברסיטת תל אביב

הערות שוליים 

בוגרות בית הספר הריאלי
בוגרי בית הספר הריאלי
בוגרות בית הספר הגבוה למשפט ולכלכלה
בוגרי בית הספר הגבוה למשפט ולכלכלה
בוגרות האוניברסיטה העברית בירושלים: משפטים
בוגרי האוניברסיטה העברית בירושלים: משפטים
עורכות דין ישראליות
עורכי דין ישראלים
סגל אוניברסיטת תל אביב: משפטים
ישראליות שנולדו ב-1937
ישראלים שנולדו ב-1937
ישראליות שנפטרו ב-2003
ישראלים שנפטרו ב-2003